अलीगढ मीडिया ब्यूरो,अलीगढ। लौह पुरुष सरदार बल्लभ भाई पटेल की जयंती के उपलक्ष्य में 25 अक्टूबर से 31 अक्टूबर तक राष्ट्रीय लोकदल किसान सम्मान सप्ताह मना रहा है । रालोद ने शनिवार को बरौली विधानसभा क्षेत्र के गांव बरखा और जाट जमालपुर में किसान पंचायत की और प्रगतिशील किसानों को प्रशस्ति पत्र देकर सम्मानित किया । रालोद नेताओं ने किसानो से 2019 में भाजपा को सत्ता से भगाने का आव्हान भी किया । बरखा गांव के किसान भागीरथ सिंह और शाकिर खान को रालोद नेताओं ने सम्मानित किया । जाट जमालपुर गांव के किसान नत्थू सिंह यादव,चौ महिपाल सिंह, अनोखेलाल, दयाल सिंह, बाबू लाल यादव को भी प्रशस्ति पत्र देकर सम्मानित किया ।